Euroopa Liidu Teataja L 349 , 24/12/2002 Lk 0004 - 0005



Nõukogu määrus (EÜ) nr 2323/2002, 16. detsember 2002, protokolli sõlmimise kohta, millega määratakse kindlaks Euroopa Majandusühenduse ja Senegali Vabariigi valitsuse vahelises Senegali rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juuli 2002—30. juuni 2006 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja artikli 300 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Vastavalt Euroopa Majandusühenduse ja Senegali Vabariigi vahelise Senegali rannikuvetes kalastamise kokkuleppele [2] on mõlemad pooled pidanud läbirääkimisi, et kindlaks määrata muudatused või täiendused, mis tuleb teha kõnealuses kokkuleppes protokolli kohaldamisaja lõpus. (2) Läbirääkimiste tulemusena parafeeriti 25. juunil 2002 uus protokoll, millega määratakse kindlaks eespool nimetatud kokkuleppes sätestatud kalapüügivõimalused ja rahaline toetus ajavahemikuks 1. juulist 2002 kuni 30. juunini 2006. (3) Protokolli heakskiitmine on kooskõlas ühenduse huvidega. (4) Tuleks ette näha kalapüügivõimaluste jaotus liikmesriikide vahel, nende kohustus esitada saagi kohta aruanded ja kohustus lossida tuunikala Senegalis ühenduse laevaomanike enda kulul vastavalt protokolli lisa punktile C, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks protokoll, millega määratakse kindlaks Euroopa Ühenduse ja Senegali Vabariigi valitsuse vahelises Senegali rannikuvetes kalastamise kokkuleppega sätestatud kalapüügivõimalused ja rahaline toetus ajavahemikuks 1. juulist 2002—30. juunini 2006. Protokolli tekst lisatakse käesolevale määrusele. [3] Artikkel 2 Protokolliga kindlaksmääratud kalapüügivõimalused jaotatakse liikmesriikide vahel järgmiselt: Kategooria 1 | 233 brutoregistertonni (brt) kvartalis | Kreeka | 704 brutoregistertonni kvartalis | Hispaania | 563 brutoregistertonni kvartalis | Itaalia | Kategooria 2 | aasta keskmine: 3000 brutoregistertonni kuus | Hispaania | Kategooria 3 | aasta keskmine: 3186 brutoregistertonni kuus | Hispaania | aasta keskmine: 314 brutoregistertonni kuus | Portugal | Kategooria 4 | 10 laeva | Hispaania | 6 laeva | Prantsusmaa; | Kategooria 5 | 21 laeva | Hispaania | 18 laeva | Prantsusmaa; | Kategooria 6 | 20 laeva | Hispaania | 3 laeva | Portugal | Kui kõnealuste liikmesriikide litsentsitaotlused ei hõlma kõiki protokollis kindlaksmääratud kalapüügivõimalusi, võib komisjon arvesse võtta teiste liikmesriikide litsentsitaotlusi. Artikkel 3 Ühenduse laevaomanikud täidavad protokolli lisa punkti C alapunktis c sätestatud tuunikülmutusseineritest otse lossimise kohustust järgmise jaotuse alusel: - Prantsusmaa lipu alla sõitvad laevad: 44 % - Hispaania lipu all sõitvad laevad: 56 %. Artikkel 4 Liikmesriigid, kelle laevad kalastavad käesoleva määruse alusel, peavad komisjonile teatavaks tegema kõikide Senegali kalastusvööndis püütud kalaliikide kogused komisjoni määrusega (EÜ) nr 500/2001 [4] ettenähtud korras. Artikkel 5 Nõukogu eesistuja on volitatud määrama isikud, kellel on õigus protokollile alla kirjutada ja see ühenduse suhtes siduvaks muuta. Artikkel 6 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 2002 Nõukogu nimel eesistuja M. Fischer Boel [1] 5. detsembril 2002 esitatud arvamus (Euroopa Ühenduste Teatajas seni avaldamata). [2] EÜT L 226, 29.8.1980, lk 17. [3] EÜT L 349, 24.12.2002, lk 46. [4] EÜT L 73, 15.3.2001, lk 8. --------------------------------------------------